O proviđenju (Seneka)
<s>O proviđenju ili O providnosti () djelo je Seneke Mlađeg napisano u 1. stoljeću nove ere i dio je niza njegovih traktata o moralnim pitanjima.</s><s>Ovaj kratki spis, koji ima oblik dijaloga i sastoji se od šest kratkih odjeljaka, Seneka je napisao u posljednjim godinama svog života.</s><s>Odabrao je oblik dijaloga (kao u poznatim Platonovim djelima) kako bi se pozabavio problemom koegzistencije stoičkog koncepta proviđenja i zla u svijetu – tzv. "problemom zla".</s>

<s>Datiranje i naslov
Djelo se ne može precizno datirati, ali budući da je upućeno Luciliju, koji je adresat nekih djela koje je Seneka napisao u poznim godinama, uključujući Pisma o moralu, kao i s obzirom na to da ovo djelo ima sličnosti s pismima br. 106, 108 i 109, obično se smatra da je napisano oko 64. godine nove ere.</s>

<s>Puni naslov djela je Quare bonis viris multa mala accidant, cum sit providentia ().</s><s>Ovaj dulji naslov odražava istinsku temu eseja, koji se ne bavi toliko proviđenjem koliko teodicejom i pitanjem zašto se loše stvari događaju dobrim ljudima.</s>

<s>Sadržina
Dijalog otvara Lucilije, koji se žali svom prijatelju Seneki da se zlo i nesreće mogu dogoditi i dobrim ljudima.</s><s>Kako se ovo može uklopiti u dobrotu povezanu s konceptom proviđenja?</s><s>Seneka odgovara prema stoičkom gledištu.</s><s>Dobrom čovjeku (mudrom čovjeku) zapravo se ništa loše ne može dogoditi jer se suprotnosti ne miješaju: ono što izgleda kao nedaća zapravo je sredstvo kojim čovjek vrši svoje vrline.</s><s>Kao takav, iz iskušenja može izaći jači nego prije.</s>

<s>Dakle, u savršenom skladu sa stoičkom filozofijom, Seneka objašnjava da istinski mudar čovjek nikada ne može ustuknuti pred nesrećama, nego će uvijek proći kroz njih, pa čak i ako padne, nastavit će borbu na koljenima (si cecidit, de genu pugnat).</s><s>Mudar čovjek razumije sudbinu i njezin dizajn, pa se stoga nema čega bojati od budućnosti.</s><s>On se ni ne nada ničemu, jer već ima sve što mu je potrebno, a to je njegovo dobro ponašanje.</s>

<s>Zaključak je da se dobrim ljudima zapravo ništa loše ne događa.</s><s>Treba samo shvatiti što znači "loše": loše za mudra čovjeka bilo bi imati loše misli, počiniti zločine, željeti novac ili slavu.</s><s>Tko se mudro ponaša, već ima sve moguće dobro.</s>

<s>Reference</s>

<s>Literatura</s>

<s>Seneka Mlađi
Djela 1. vijeka</s>

